
Parlamentul  României

Camera  Deputaţilor

Comisia pentru industrii si servicii

Bucureşti 01.11.2011                                                                                                                                                                                 23/324/2011
AVIZ
asupra  proiectului de Lege pentru aprobarea Ordonanţei de urgenţă a Guvernului 
nr. 70/2011 privind măsurile de protecţie socială în perioada sezonului rece
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare în procedură de urgenţă, cu proiectul de Lege  pentru aprobarea Ordonanţei de urgenţă a Guvernului nr. 70/2011 privind măsurile de protecţie socială în perioada sezonului rece, transmis cu adresa nr. PL.x.555 din 24 octombrie 2011 şi înregistrat la comisie cu nr.23/324 din 25 octombrie 2011.


Avizul comisiei urmează să fie trimis Comisiei pentru muncă şi protecţie socială şi Comisiei pentru administraţie publică, amenajarea teritoriului şi echilibru ecologic, care sunt sesizate în fond.
Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Proiectul de ordonanţă de urgenţă are ca obiect reglementarea măsurilor de protecţie socială în perioada sezonului rece, vizând reglementarea modalităţilor de facturare a energiei termice, de plată a facturii, a cuantumului ajutoarelor pentru încălzirea locuinţei, precum şi stabilirea limitei maxime a veniturilor până la care o persoană sau o familie  poate beneficia de ajutoare pentru încălzire în perioada sezonului rece. 
Consiliul Legislativ, a avizat favorabil proiectul de Lege, cu unele observaţii şi propuneri care au fost preluate în actul normativ, aviz transmis cu adresa nr. 943 din 31 august  2011.

 Senatul, în calitate de primă Cameră sesizată, a adoptat acest proiect de Lege  în şedinţa din 12 octombrie 2011.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 01.11.2011. 

În urma dezbaterilor, membrii comisiei au hotărât, cu unanimitate de voturi avizarea favorabilă a proiectului de lege privind  aprobarea Ordonanţei de urgenţă a Guvernului nr. 70/2011 privind măsurile de protecţie socială în perioada sezonului rece.
În raport de obiectul şi conţinutul său proiectul de Lege face parte din categoria legilor ordinare.

VICEPREŞEDINTE

Alin Trăşculescu
            Consilier parlamentar.


  Viorica Petraşcu
              Consilier parlamentar

                 Viorela Gondoş   

